|  |
| --- |
|  Projektas |
| Pagėgių savivaldybės taryba**sprendimas****DĖL Jūratės mažutienės atleidimo iš pagėgių savivaldybės administracijos direktorės pareigų** |
| 2019 m. gruodžio 11 d. Nr. T1-218Pagėgiai |

Vadovaudamasi Lietuvos Respublikos vietos savivaldos įstatymo 16 straipsnio 2 dalies 9 punktu, 29 straipsnio 2 dalimi, Lietuvos Respublikos valstybės tarnybos įstatymo
51 straipsnio 1 dalies 1 punktu, **Lietuvos Respublikos darbo kodekso 146 straipsnio 2 dalimi** ir atsižvelgdama į Jūratės Mažutienės 2019 m. gruodžio 2 d. prašymą, Pagėgių savivaldybės taryba n u s p r e n d ž i a:

1. Atleisti Jūratę Mažutienę, Pagėgių savivaldybės administracijos direktorę, nuo 2019 m. gruodžio 31 d. iš einamų pareigų, atsistatydinus savo noru.
2. Pavesti Virginijui Komskiui, Savivaldybės administracijos direktoriaus pavaduotojui, nuo 2020 m. sausio 1 d. laikinai eiti Pagėgių savivaldybės administracijos direktoriaus pareigas, kol bus paskirtas Pagėgių savivaldybės administracijos direktorius.
3. Pavesti Pagėgių savivaldybės administracijai išmokėti Jūratei Mažutienei iki atleidimo dienos priklausantį darbo užmokestį bei 4 darbo dienų nepanaudotų kasmetinių atostogų kompensaciją.
4. Įpareigoti Jūratę Mažutienę iki 2019 m. gruodžio 31 d. pabaigos perduoti reikalus Pagėgių savivaldybės administracijos direktoriaus pavaduotojui Virginijui Komskiui pagal perdavimo – priėmimo aktą, dalyvaujant Pagėgių savivaldybės merui.
5. Įpareigoti laikinai einantį administracijos direktoriaus pareigas Virginijų Komskį teisės aktų nustatyta tvarka pranešti Juridinių asmenų registro tvarkytojui apie 1 ir 2 punktuose nurodytus sprendimus.
6. Sprendimą paskelbti Pagėgių savivaldybės interneto svetainėje www.pagegiai.lt.

Šis sprendimas gali būti skundžiamas Lietuvos administracinių ginčų komisijos Klaipėdos apygardos skyriui (H.Manto g. 37, 92236 Klaipėda) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administracinio teismo Klaipėdos rūmams (Galinio Pylimo g. 9, 91230 Klaipėda) Lietuvos Respublikos administracinių bylų teisenos įstatymo nustatyta tvarka per 1 (vieną) mėnesį nuo sprendimo paskelbimo ar įteikimo suinteresuotiems asmenims dienos.

SUDERINTA:

Administracijos direktoriaus pavaduotojas Virginijus Komskis

Finansų skyriaus vedėja Rūta Fridrikienė

Dokumentų valdymo ir teisės skyriaus vyriausiasis specialistas Valdas Vytuvis

Civilinės metrikacijos ir viešosios tvarkos

vyriausioji specialistė − kalbos ir archyvo tvarkytoja Laimutė Mickevičienė

Parengė Dalia Šėperienė,

Dokumentų valdymo ir teisės skyriaus vedėja

Pagėgių savivaldybės tarybos

veiklos reglamento

2 priedas

**Sprendimo projekto „DĖL Jūratės mažutienės atleidimo iš pagėgių savivaldybės administracijos direktorės pareigų“**

**AIŠKINAMASIS RAŠTAS**

2019-12-11

1. ***Parengto projekto tikslai ir uždaviniai***

Vadovaudamasi Lietuvos Respublikos vietos savivaldos ir Lietuvos Respublikos valstybės tarnybos įstatymų nuostatomis, rajono savivaldybės taryba priima į darbą savivaldybės administracijos direktorių, jo pavaduotoją, nustato jiems darbo užmokestį.

2019-12-11 gautas Administracijos direktorės Jūratės Mažutienės prašymas atleisti ją iš einamų pareigų nuo 2019 m. gruodžio 31 d.

Siūloma Savivaldybės tarybai tenkinti Jūratės Mažutienės prašymą ir pavesti direktoriaus pareigas, kol bus paskirtas direktorius, eiti Savivaldybės administracijos direktoriaus pavaduotojui Virginijui Komskiui.

Vietos savivaldos įstatymo 13 straipsnio 9 dalyje nurodyti atvejai, kada dėl savivaldybės tarybos posėdžiuose svarstomų klausimų balsuojama slaptai. Pagal šio straipsnio nuostatas, dėl savivaldybės administracijos direktoriaus atleidimas iš pareigų pagal prašymą atsistatydinti savivaldybės tarybos posėdyje balsuojama atvirai.

1. ***Kaip šiuo metu yra sureguliuoti projekte aptarti klausimai***

Sprendimo projektas parengtas vadovaujantis Lietuvos Respublikos vietos savivaldos įstatymo 16 straipsnio 2 dalies 9 punktu, 29 straipsnio 2 dalimi, Lietuvos Respublikos valstybės tarnybos įstatymo 51 straipsnio 1 dalies 1 punktu.

1. ***Kokių teigiamų rezultatų laukiama***

Bus įgyvendintos Lietuvos Respublikos valstybės tarnybos įstatymo
51 straipsnio 1 dalies 1 punkto nuostatos – patenkintas Jūratės Mažutienės prašymas.

1. ***Galimos neigiamos priimto projekto pasekmės ir kokių priemonių reikėtų imtis, kad tokių pasekmių būtų išvengta.***

Neigiamų pasekmių nenumatyta.

1. ***Kokius galiojančius aktus (tarybos, mero, Savivaldybės administracijos direktoriaus) reikėtų pakeisti ir panaikinti, priėmus sprendimą pagal teikiamą projektą.***

Reikės keisti teisės aktus, kur Jūratė Mažutienė buvo paskirta atstovauti Pagėgių savivaldybę.

***6. Jeigu priimtam sprendimui reikės kito tarybos sprendimo, mero potvarkio ar administracijos direktoriaus įsakymo, kas ir kada juos turėtų parengti.***

Nereikės priimti kito spendimo priimtam sprendimui.

***7. Ar reikalinga atlikti sprendimo projekto antikorupcinį vertinimą***

Nereikia

***8. Sprendimo vykdytojai ir įvykdymo terminai, lėšų, reikalingų sprendimui įgyvendinti, poreikis (jeigu tai numatoma – derinti su Finansų skyriumi)***

Sprendimo vykdytojas – Pagėgių savivaldybės administracijos Dokumentų valdymo ir teisės skyrius. Bus išmokama nepanaudotų atostogų kompensacija. Naudojamos savivaldybės administracijai skirtos darbo užmokesčio lėšos.

***9. Projekto rengimo metu gauti specialistų vertinimai ir išvados, ekonominiai apskaičiavimai (sąmatos) ir konkretūs finansavimo šaltiniai***

Neigiamų specialistų vertinimų ir išvadų negauta.

***10. Projekto rengėjas ar rengėjų grupė.***

Dokumentų valdymo ir teisės skyriaus vedėja, tel. 70 401, el. p. d.seperiene@pagegiai.lt .

***11. Kiti, rengėjo nuomone, reikalingi pagrindimai ir paaiškinimai.***

Nėra kitų rengėjo pagrindimų ir paaiškinimų.

Dokumentų valdymo ir teisės skyriaus vedėja Dalia Šėperienė

